২০১৯ ক্রিকেট বিশ্বকাপ দলসমূহ

অত্র তালিকাটি ২০১৯ সালের ক্রিকেট বিশ্বকাপে অংশগ্রহণকারী দলসমূহের খেলোয়াড়দের তালিকা সম্পর্কীয়। অংশগ্রহকারী ১০ দলকেই ২৩ এপ্রিল, ২০১৯ তারিখের মধ্যে ১৫-সদস্যের খেলোয়াড়ের তালিকা প্রকাশ করার কথা বলা হয়েছিল। তবে, ২২ মে, ২০১৯ তারিখের মধ্যে প্রয়োজনে দলগুলো খেলোয়াড় পরিবর্তন করতে পারতো। নিউজিল্যান্ড দল ৩ এপ্রিল, ২০১৯ তারিখে প্রথম দল হিসেবে তাদের খেলোয়াড়দের নামের তালিকা ঘোষণা করে। ওয়েস্ট ইন্ডিজ দল সর্বশেষ দল হিসেবে নামের তালিকা প্রকাশ করে। আইসিসি ঘোষিত নির্ধারিত সময়ের একদিন পর তারা ২৪ এপ্রিল, ২০১৯ তারিখে দলের সদস্যদের তালিকা প্রকাশ করে।
দুইজন ক্রিকেটার দলের তালিকা ঘোষণার পূর্বে কোনরূপ একদিনের আন্তর্জাতিকে অংশগ্রহণ করেননি। তারা হলেন - নিউজিল্যান্ডের টম ব্লান্ডেল ও বাংলাদেশের আবু জায়েদ। তবে, ১৩ মে, ২০১৯ তারিখে আয়ারল্যান্ডে অনুষ্ঠিত ত্রি-দেশীয় সিরিজের পঞ্চম খেলায় ওয়েস্ট ইন্ডিজের বিপক্ষে আবু জায়েদ ওডিআইয়ে অভিষেক পর্ব সম্পন্ন করেছেন। ইংল্যান্ডের ইয়ন মর্গ্যান, ওয়েস্ট ইন্ডিজের জেসন হোল্ডার ও বাংলাদেশের মাশরাফি বিন মর্তুজা - এ তিনজন অধিনায়ক ২০১৫ সালের ক্রিকেট বিশ্বকাপের পর উপর্যুপরী দলকে নেতৃত্ব দিচ্ছেন।
আফগানিস্তান ক্রিকেট বোর্ড ২২ এপ্রিল, ২০১৯ তারিখে ক্রিকেট বিশ্বকাপে অংশগ্রহণের লক্ষ্যে আফগানিস্তান ক্রিকেট দলের ১৫-সদস্যবিশিষ্ট খেলোয়াড়ের তালিকা প্রকাশ করে।
কোচ: ফিল সিমন্স
ক্রিকেট অস্ট্রেলিয়া কর্তৃপক্ষ ১৫ এপ্রিল, ২০১৯ তারিখে অস্ট্রেলিয়া দলের সদস্যদের তালিকা প্রকাশ করে। মূল তালিকায় ঝাই রিচার্ডসনকে অন্তর্ভুক্ত করা হলেও ৮ মে, ২০১৯ তারিখে কাঁধের আঘাতের কারণে প্রতিযোগিতা থেকে তাকে প্রত্যাহার করে নেয়া হয় ও কেন রিচার্ডসনকে তার স্থলাভিষিক্ত করা হয়।
কোচ: জাস্টিন ল্যাঙ্গার
বাংলাদেশ ক্রিকেট বোর্ড কর্তৃপক্ষ ১৬ এপ্রিল, ২০১৯ তারিখে বাংলাদেশ দলের ১৫-সদস্যবিশিষ্ট খেলোয়াড়ের তালিকা প্রকাশ করে।
কোচ: স্টিভ রোডস
১৭ এপ্রিল, ২০১৯ তারিখে ইসিবি কর্তৃপক্ষ ১৫-সদস্যবিশিষ্ট ইংল্যান্ড দলের ১৫-সদস্যবিশিষ্ট খেলোয়াড়ের নামের তালিকা প্রকাশ করে। মূল তালিকায় অ্যালেক্স হেলসকে রাখা হলেও বিনোদনমূলক মাদক ব্যবহারের অভিযোগে নিষিদ্ধঘোষিত হওয়ায় তাকে প্রতিযোগিতা থেকে প্রত্যাহার করে নেয়া হয়। ২১ মে, ২০১৯ তারিখে ইংল্যান্ড দলে জোফ্রা আর্চার, লিয়াম ডসন ও জেমস ভিন্সকে যথাক্রমে ডেভিড উইলি, জো ডেনলি ও অ্যালেক্স হেলসের স্থলাভিষিক্ত করার কথা ঘোষণা করা হয়।
কোচ: ট্রেভর বেলিস
বিসিসিআই কর্তৃপক্ষ ১৫ এপ্রিল, ২০১৯ তারিখে ভারত দলের ১৫-সদস্যবিশিষ্ট খেলোয়াড়ের তালিকা প্রকাশ করে। এছাড়াও, কোন খেলোয়াড়ের আঘাত পেলে সংরক্ষিত খেলোয়াড় হিসেবে আম্বতি রায়ডু, ঋষভ পান্ত, অক্ষর প্যাটেল, নবদ্বীপ সাইনি ও ইশান্ত শর্মাকে দলে রাখা হয়েছে।
কোচ: রবি শাস্ত্রী
নিউজিল্যান্ড ক্রিকেট কর্তৃপক্ষ ৩ এপ্রিল, ২০১৯ তারিখে প্রথম দল হিসেবে নিউজিল্যান্ডের ১৫-সদস্যের খেলোয়াড়ের তালিকা ঘোষণা করা হয়।
কোচ: গ্যারি স্টিড
পাকিস্তান ক্রিকেট বোর্ড ১৮ এপ্রিল, ২০১৯ তারিখে পাকিস্তান দলের ১৫-সদস্যবিশিষ্ট খেলোয়াড়ের তালিকা প্রকাশ করে। ২০ মে, ২০১৯ তারিখে দলের চূড়ান্ত খেলোয়াড়ের তালিকা ঘোষণা করা হয়। এতে ওয়াহাব রিয়াজ, মোহাম্মদ আমির ও আসিফ আলীকে যথাক্রমে জুনায়েদ খান, ফাহিম আশরাফ ও আবিদ আলীর স্থলাভিষিক্ত করা হয়।
কোচ: মিকি আর্থার
ক্রিকেট সাউথ আফ্রিকা কর্তৃপক্ষ ১৮ এপ্রিল, ২০১৯ তারিখে দক্ষিণ আফ্রিকা দলের ১৫-সদস্যের খেলোয়াড়ের তালিকা প্রকাশ করে। মূল তালিকায় অ্যানরিখ নরকিয়া থাকলেও হাতে আঘাতের কারণে ৭ মে, ২০১৯ তারিখে তাকে দল থেকে প্রত্যাহার করে নেয়া হয় ও ক্রিস মরিসকে তার স্থলাভিষিক্ত করা হয়।
কোচ: অটিস গিবসন
শ্রীলঙ্কা ক্রিকেট কর্তৃপক্ষ ১৮ এপ্রিল, ২০১৯ তারিখে শ্রীলঙ্কা দলের ১৫-সদস্যবিশিষ্ট খেলোয়াড়ের তালিকা প্রকাশ করে।
কোচ: চণ্ডিকা হাথুরুসিংহা
২৪ এপ্রিল, ২০১৯ তারিখে ক্রিকেট ওয়েস্ট ইন্ডিজ কর্তৃপক্ষ ১৫-সদস্যবিশিষ্ট ওয়েস্ট ইন্ডিজ দলের তালিকা প্রকাশ করে। ১৯ মে, ২০১৯ তারিখে সুনীল অ্যামব্রিস, ডোয়েন ব্র্যাভো, জন ক্যাম্পবেল, জোনাথন কার্টার, রস্টন চেজ, শেন ডোরিচ, কিমো পল, খেরি পিরে, রেমন রেইফার ও কিরণ পোলার্ডকে ক্রিকেট ওয়েস্ট ইন্ডিজ কর্তৃপক্ষ সংরক্ষিত খেলোয়াড় হিসেবে দলে অন্তর্ভুক্ত করে।
কোচ: ফ্লয়েড রেইফার